Εντερική διατροφή έναντι του συνδυασμού εντερικής και παρεντερικής διατροφής σε βαρέως πάσχοντες ενήλικες ασθενείς στη Μονάδα Εντατικής Θεραπείας: Ανασκόπηση συστηματικών ανασκοπήσεων και μετα-ανάλυση
Creators: name: Παπανικολάου, Παρασκευή Γ.
Publisher: name: Aristotle University of Thessaloniki
Year: 2025
Subjects: Εντερική Διατροφή
Παρεντερική Διατροφή
Βαρέως πάσχων
Μονάδα Εντατικής Θεραπείας
Enteral Nutrition
Parenteral Nutrition
Critical ill
Intensive Care Unit

description: Οι βαρέως πάσχοντες ασθενείς στη ΜΕΘ χαρακτηρίζονται από μεγάλο κίνδυνο δυσθρεψίας. Επομένως η χορήγηση ιατρικής διατροφικής θεραπείας είναι απαραίτητη. Στόχος της παρούσας μελέτης είναι η σύγκριση χορήγησης εντερικής διατροφής (ΕΔ) έναντι του συνδυασμού εντερικής και παρεντερικής διατροφής (ΕΔ+ΠΔ) στους βαρέως πάσχοντες νοσηλευόμενους ασθενείς στη ΜΕΘ. Διεξήχθη βιβλιογραφική αναζήτηση στις ηλεκτρονικές βάσεις δεδομένων Cochrane Library, Web of Science Core Collection, και PubMed για την εύρεση κατάλληλων συστηματικών ανασκοπήσεων και/ή μετα-αναλύσεων αλλά και τυχαιοποιημένων κλινικών δοκιμών που δημοσιεύθηκαν από το 2000 έως το 2024. Τα πρωτεύοντα καταληκτικά σημεία ήταν η συνολική θνητότητα κατά τη διάρκεια της νοσηλείας, η θνητότητα στις 30 ημέρες νοσηλείας στη ΜΕΘ, η διάρκεια παραμονής στη ΜΕΘ, αλλά και η συνολική διάρκεια νοσηλείας των ασθενών, καθώς και η διάρκεια χορήγησης μηχανικού αερισμού. Η μεθοδολογική ποιότητα των συμπεριλαμβανομένων συστηματικών ανασκοπήσεων αλλά και κλινικών δοκιμών διεξήχθη βάσει των εργαλείων ΑMSTAR-2 και RoB 2, αντίστοιχα. Στη μετα-ανάλυση έγινε χρήση του μοντέλου τυχαίων επιδράσεων. Συνολικά 5 συστηματικές ανασκοπήσεις και μετα-αναλύσεις συμπεριελήφθησαν στην ανασκόπηση. Τρείς από αυτές δεν παρουσίασαν διαφορές στα πρωτεύοντα καταληκτικά σημεία, ενώ 2 συστηματικές ανασκοπήσεις ανέφεραν μείωση της συνολικής θνητότητας. Βάσει των αποτελεσμάτων της μετα-ανάλυσης 14 τυχαιοποιημένων κλινικών δοκιμών δεν παρατηρήθηκαν διαφορές στα πρωτεύοντα καταληκτικά σημεία. Όμως παρατηρήθηκε αύξηση περιπτώσεων μικροβιαιμίας στην ομάδα παρέμβασης. Η βεβαιότητα των αποτελεσμάτων μας για όλα τα καταληκτικά σημεία είναι χαμηλή. Βάσει της παρούσας ανασκόπησης συστηματικών ανασκοπήσεων και μετα-ανάλυσης παρατηρήθηκε ότι η χορήγηση ΕΔ+ΠΔ δεν υπερέχει της χορήγησης ΕΔ σε βαρέως πάσχοντες ασθενείς στη ΜΕΘ καθώς δεν παρατηρήθηκε μείωση της θνητότητας, των ημερών νοσηλείας αλλά ούτε και της διάρκειας παροχής μηχανικού αερισμού. Επιπρόσθετα δεν παρατηρήθηκε μείωση των αναπνευστικών λοιμώξεων ή μείωση της εμφάνισης παρενεργειών (έμετος, διάρροια). Τέλος, παρατηρήθηκε αύξηση των περιπτώσεων μικροβιαιμίας στην ομάδα παρέμβασης.
description: Critically ill patients in ICU are of high malnutrition risk. Thus, medical nutrition therapy (MNT) is crucial. We aim to compare enteral nutrition (EN) versus the combination of enteral and parenteral nutrition (EN+PN) in critically ill adult patients hospitalized in the intensive care unit (ICU). Electronic searches were conducted through the Cochrane Library, Web of Science Core Collection, and PubMed for eligible systematic reviews and/or meta-analyses and RCTs published from 2000 to 2024. The primary outcomes were all-cause mortality during hospitalization, mortality at 30 days in ICU, length of ICU stay and overall hospitalization and duration of mechanical ventilation. The AMSTAR-2 and RoB 2 tools were used to assess the methodological quality of the included systematic reviews and randomized controlled trails (RCTs), respectively. The meta-analysis was conducted using the random effects model. Total 5 SRs and meta-analyses were included in the overview. Three of the SRs did not reveal differences on the primary outcomes, while two claim reduction of mortality. No difference was observed, by 14 RCTs included in the meta-analysis, on overall mortality, mortality on ICU at 30 days, duration of mechanical ventilation or LOS of hospitalization and ICU stay. Thus, a rise of bloodstream infections appearance, was revealed in the intervention group. The certainty of the evidence for all outcomes is low. According to the present overview of systematic reviews and meta-analysis, was observed that EN+PN coadministration was not superior to sole EN in critically ill patients in ICU, as there was no difference in mortality rate, hospitalization days and duration of mechanical ventilation. In addition, no reduction in respiratory infections or reduction in the occurrence of side effects (vomiting, diarrhea) was observed. Finally, there was a significant increasement in bloodstream infections occurrence in the intervention group.